Det var første kamp i årets slutspil i Herre Håndbold Ligaen for både Aalborg Håndbold og Mors-Thy, da Aalborg tog en kneben sejr på 30-31 med hjem.

Det endte med at blive en tæt affære, da Aalborg Håndbold gæstede Mors-Thy Håndbold i holdenes første slutspilskamp i sæsonen. Aalborg Håndbold scorede kampens første mål og bragte sig foran 1-0, og det billede ændrede sig ikke resten af kampen. Føringen holdt i første omgang til pausefløjt, hvor Aalborg-spillerne kunne gå i omklædningsrummet foran 17-13. Tæt til sidst Mors-Thy kom bedre med i anden halvleg og var ad flere omgange kun bagud med et enkelt mål. Men det blev aldrig rigtig godt for Mors-Thy, der måtte se sig slået af Aalborg Håndbold med 30-31. Aalborg Håndbold og Mors-Thy Håndbold er i slutspilsgruppe med Skjern og Fredericia. Aalborg ligger på gruppens førsteplads med fire point, mens Mors-Thy ikke har point på kontoen. De to bedste hold i gruppen går videre til semifinalerne. Mandag tager Aalborg imod Fredericia i Gigantium, mens Mors-Thy skal en tur til Skjern. Hør fra Mors-Thy-cheftræner Niels Agesen og Mors-Thy-stregspiller Kasper Lindgren: